На основу Решења о банкротству стечајног судије Привредног суда у Пожаревцу број Ст. 18/2018 од 05.03.2019. године и на основу Решења стечајног судије о продужењу рока број Ст. 18/2018 од 26.09.2019. године, а у складу са чланoвима 131., 132. и 133. Закона о стечају („Службени гласник РС“, број 104/2009, 99/2011 - др. закон, 71/2012 – Одлука УС, 83/2014, 113/2017, 44/2018 и 95/2018), Националног стандарда број 5 – Национални стандард о начину и поступку уновчења имовине стечајног дужника («Службени гласник Републике Србије» број 62/2018), као и на основу мишљења одбора поверилаца са седнице одржане дана 01.06.2020. године, Агенција за лиценцирање стечајних управника као стечајни управник стечајног дужника

**Железара Смедерево доо - у стечају**

**Смедерево, ул. Шалиначка бб**

**ОГЛАШАВА**

**продају залиха стечајног дужника према формираним имовинским целинама методом јавног прикупљања понуда**

|  |  |  |  |
| --- | --- | --- | --- |
| **Р. бр. пакета** | **Врста залиха** | **Процењена ликвидациона вредност по пакету(РСД)** | **Депозит за учешће****на јавном прикупљању понуда****по пакету (РСД)** |
| **1** | ВП комадаста троска у количини од117.182,43 тоне | 17.910.162,60 | 895.508,13 |
| **2** | ВП комадаста троска у количини од117.182,43 тоне  | 17.910.162,60 | 895.508,13 |
| **3** | ВП комадаста троска у количини од117.182,43 тоне  | 17.910.162,60 | 895.508,13 |
| **4** | ВП комадаста троска у количини од117.182,43 тоне  | 17.910.162,60 | 895.508,13 |
| **5** | ВП комадаста троска у количини од117.182,43 тоне  | 17.910.162,60 | 895.508,13 |
| **6** | ВП комадаста троска у количини од117.182,43 тоне  | 17.910.162,60 | 895.508,13 |
| **7** | ВП комадаста троска у количини од117.182,43 тоне  | 17.910.162,60 | 895.508,13 |
| **8** | ВП комадаста троска у количини од117.182,43 тоне  | 17.910.162,60 | 895.508,13 |
| **9** | ВП комадаста троска у количини од117.182,43 тоне  | 17.910.162,60 | 895.508,13 |
| **10** | ВП комадаста троска у количини од117.182,43 тоне  | 17.910.162,60 | 895.508,13 |
| **11** | Деметализована конверторска троска у количини од по 101.127,55 тона | 17.833.843,44 | 891.692,17 |
| **12** | Деметализована конверторска троска у количини од по 101.127,55 тона | 17.833.843,44 | 891.692,17 |
| **13** | Деметализована конверторска троска у количини од по 101.127,55 тона | 17.833.843,44 | 891.692,17 |

**Напомена:** Списак покретне имовине стечајног дужника по имовинским целинама, као и опис са техничким карактеристикама и статусом исте, детаљно је приказан у продајној документацији.

**Процењена ликвидациона вредност имовинских целина није минимално прихватљива вредност, нити је на ма који други начин обавезујућа или опредељујућа за понуђача приликом одређивања висине понуде.**

Право на учешће у поступку продаје имају сва правна и физичка лица која:

1. Након добијања профактуре, изврше уплату ради откупа одговарајућег комплета продајне документације за једну од две врсте залиха које су предмет ове продаје (комплет продајне документације за Имовинске целине број 1-10 и комплет продајне документације за Имовинске целине број 11-13) у износу од: **24.000,00** динара са ПДВ-ом, за сваки комплет појединачно (профактура се мора преузети сваког радног дана у периоду од 9 до 14 часова на адреси: Смедеревска Паланка, ул. Индустријска бр. 70, уз обавезну претходну најаву поверенику стечајног управника контакт телефон: 069/829-4488 или писаним захтевом путем електронске поште zeljko\_mijuskovic@yahoo.com). **Крајњи рок за преузимање профактуре, уплату и преузимање продајне документације је 11.01.2021. године.**
2. Уплате **депозит у висини** од 5% процењене ликвидационе вредности по одабраној имовинској целини (износ депозита по целинама садржан је у табели) на текући рачун стечајног дужника број: **205-265105-76 код Комерцијалне банке ад Београд,** или положе неопозиву првокласну банкарску гаранцију наплативу на први позив, најкасније 5 радних дана пре одржавања продаје (**рок за уплату депозита је 13.01.2021. године)** до назначеног рока за достављање понуда. У случају да се као депозит положи првокласна банкарска гаранција, оригинал исте се ради провере мора доставити **искључиво лично** Служби финансија Агенције за лиценцирање стечајних управника, Београд, Теразије 23, 6. спрат, **најкасније 13.01.2021. године до 15 часова** по београдском времену (GMT+1), У обзир ће се узети само банкарске гаранције које пристигну на назначену адресу у назначено време. **Банкарска гаранција мора имати рок важења до 31.03.2021. године.**
3. Потпишу изјаву о губитку права на повраћај депозита за одабрану имовинску целину из огласа. Изјава чини саставни део продајне документације.

Имовина се купује у виђеном стању без гаранција стечајног управника у погледу евентуалних недостатака на предмету продаје и може се разгледати након откупа продајне документације, сваким радним даном од 10 до 14 часова, а најкасније до 11.01.2021.(уз претходну најаву поверенику стечајног управника).

**Најкасније 15.01.2021. године до 15 часова** потенцијални купци, ради правовремене евиденције морају предати поверенику стечајног управника: образац пријаве за учешће, доказ о уплати депозита или копију банкарске гаранције, потписану изјаву о губитку права на враћање депозита, извод из регистра привредних субјеката ако се као потенцијални купац пријављује правно лице и ОП образац ( ако се као потенцијални купац пријављује правно лице), овлашћење за заступање и у случају учествовања конзорцијума и фотокопију овереног уговора о конзорцијуму и фотокопију овлашћења за заступање конзорцијума.

**Затворене понуде достављају се на адресу:Агенција за лиценцирање стечајних управника, Београд, Теразије 23, канцеларија 314. Крајњи рок за достављање понуда је 20.01.2021. године до 10:45 часова (15 минута пре термина одржавања).**

**У разматрање ће се узети само понуде у писаној форми, достављене у затвореним ковертама са назнаком на коверти ''Понуда – не отварати'', називом стечајног дужника и позивом на број имовинске целине на коју се понуда односи, а које пристигну на назначену адресу до назначеног времена.**

Запечаћена коверта треба да садржи:

* пријаву за учешће у поступку јавног прикупљаља понуда;
* потписану понуду, уз навођење јасно одређеног износа за куповину предмета продаје;
* доказ о уплати депозита или копију банкарске гаранције;
* потписану изјаву о губитку права на повраћај депозита;
* извод из регистра привредних субјеката и ОП образац, ако се као потенцијални купац пријављује правно лице
* овлашћење за заступање, односно предузимање конкретних радњи у поступку продаје (за пуномоћнике);

Стечајни управник неће разматрати понуде које не садрже јасно одређен износ на који понуда гласи,понуде које се позивају на неку другу понуду, понуде дате под условом, понуде које се позивају науслове који нису предвиђени у продајној документацији и огласу, као и понуде уз које није положендепозит у предвиђеном року.

**Јавно отварање понуда одржаће се дана 20.01.2021. године у 11.00 часова (15 минута по истеку назначеног крајњег рока за прикупљање понуда) на адреси: Агенција за лиценцирање стечајних управника, Теразије 23, Београд, трећи спрат, сала 301, у присуству комисије за отварање понуда.**

Позивају се понуђачи као и чланови одбора поверилаца да присуствују отварању понуда. Отварању понуда приступиће се и ако чланови одбора поверилаца или неко од понуђача не присуствује продаји.

Стечајни управник спроводи јавно прикупљање понуда тако што:

1. чита правила у постоку јавног прикупљања понуда
2. отвара достављене понуде,
3. рангира понуђаче према висини достављених понуда
4. одржава ред на јавном прикупљању понуда
5. проглашава најбољег понуђача
6. доставља понуде прворангираних понуђача за сваку имовинску целину на изјашњење одбору поверилаца стечајног дужника и разлучном повериоцу, уколико су исте ниже од 50% од процењене ликвидационе вредности предмета продаје,
7. потписује записник

**Стечајни управник је дужан да прихвати највишу достављену понуду, уколико је понуђена цена једнака или изнад 50% од процењене ликвидационе вредности предмета продаје**. **Ако највиша достављена понуда износи мање од 50% од процењене ликвидационе вредности предмета продаје, стечајни управник је дужан да пре прихватања такве понуде добије сагласност одбора поверилаца стечајног дужника и разлучног повериоца на имовини на коју се понуда односи а у складу са чланом 136в Закона о стечају.**

У случају да на јавном прикупљању понуда победи купац који је депозит обезбедио банкарском гаранцијом, исти мора измирити износ депозита у року од два радна дана од дана пријема обавештења о прихватању понуде, а пре потписивања купопродајног уговора, након чега ће му бити враћена гаранција.

Стечајни управник ће без одлагања вратити положени депозит/банкарску гаранцију сваком понуђачу чија понуда не буде прихваћена, односно чија понуда није најбоље рангирана у року од 3 радна дана од дана одржавања јавног прикупљања понуда.

Купопродајни уговор се закључује у року од **3 радна дана** од дана одржавања јавног прикупљања понуда, односно од дана пријема обавештења о прихватању понуде, под условом да је депозит који је обезбеђен гаранцијом уплаћен на рачун стечајног дужника.

Преузимање количине залиха од стране проглашеног купца вршиће се сукцесивно од закључења уговора, до преузимања целокупне количине из имовинске целине, а најкасније до 30.06.2021. године, равномерном месечном динамиком за наведени период.Фактурисање износа дела купопродајне цене вршиће се једном месечно и то до петог дана у месецу, у сразмерном износу преузетих количина залиха из претходног месеца. Рок за плаћањеје осам дана од пријема фактуре за преузете количине из претходног месеца.

Место испоруке залиха и паритет**:**EXWORKS Радинац / EXWORKS Нова лука Смедерево, неутоварено у превозно средство купца.

Место мерења залиха: Вага коју је обезбедио продавац на адреси Шалиначка бб, Смедерево или на другом месту које одреди продавац.

Понуђач губи право на повраћајдепозита уколико:

* не поднесе понуду, или поднесе понуду која не садржи обавезне елементе;
* као проглашени купац одбије да потпише уговор о купопродаји или
* буде проглашен купцем, а не уплати купопродајну цену у предвиђеном року и на прописаниначин.

Сви порези и трошкови који проистекну из уговора о купопродаји пaдају на терет понуђача односно купца.

*Напомена: Није дозвољено достављање оригинала банкарске гаранције пошиљком (обичном или препорученом), путем факса, mail-a или на други начин, осим на начин прописан у тачки 2. Услова за стицање права за учешће из овог огласа.*

*Стечајни управник напомиње да ће у складу са епидемиолошким мерама учесницима пре одржавања продаје бити мерена телесна температура, те да су учесници дужни да се придржавају свих епидемиолошких мера прописаних одлукама Кризног штаба Владе Републике Србије.*

**Особа за контакт - овлашћено лице: Повереник стечајног управника Жељко Мијушковић, контакт телефон: 069.829.4488, zeljko\_mijuskovic@yahoo.com.**